“กรภัทร” ย้ำเฟดขึ้นดอกเบี้ย 0.75% ไม่สะเทือน SET แนะเก็งกำไร SCGP
“กรภัทร วรเชษฐ์” มองเฟดขึ้นดอกเบี้ย 0.75% เป็นไปตามตลาดคาดการณ์ไว้ ไม่สะเทือน SET คาดเคลื่อนไหวแนวรับ 1,622–1,611 จุด  แนวต้าน 1,645-1,650 จุด  แนะเก็งกำไร SCGP กำไรยังเติบโตเด่น พร้อมมองเงินบาทอ่อนค่าไม่น่าแตะ 38 – 39 บาทต่อดอลลาร์สหรัฐ
“กรภัทร วรเชษฐ์” มองเฟดขึ้นดอกเบี้ย 0.75% เป็นไปตามตลาดคาดการณ์ไว้ ไม่สะเทือน SET คาดเคลื่อนไหวแนวรับ 1,622–1,611 จุด  แนวต้าน 1,645-1,650 จุด  แนะเก็งกำไร SCGP กำไรยังเติบโตเด่น พร้อมมองเงินบาทอ่อนค่าไม่น่าแตะ 38 – 39 บาทต่อดอลลาร์สหรัฐ
22 ก.ย. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (22 ก.ย. 65) ว่า การปรับขึ้นดอกเบี้ยนโยบายของธนาคารกลางสหรัฐ (เฟด) 0.75% เป็นไปตามที่ตลาดคาดการณ์ไว้น่าจะไม่มีผลมากนักกับตลาดหุ้นไทย แต่ที่น่าจับตามองคือ ดอกเบี้ยปลายทางสิ้นปีนี้อาจสูงกว่าที่คาดการณ์ไว้ที่ระดับ 4.4% และต้นปี 66 สูงถึง 4.6% ทำให้เป็นสัญญาณว่าเศรษฐกิจสหรัฐเสี่ยงเข้าสู่ภาวะเศรษฐกิจถดถอย
โดยผลดังกล่าวทำให้มองว่าวันนี้ ดัชนีหุ้นไทยจะเคลื่อนไหวอยู่ในแนวรับอยู่ที่ระดับ 1,622-1,611 จุด ส่วนแนวต้านที่ระดับ 1,645-1,650 จุด  และมองว่าช่วงนี้หุ้นกลุ่มพลังงานมีโอกาสถูกนักลงทุนเทขายมากขึ้น
สำหรับหุ้นแนะนำเข้าซื้อเพื่อเก็งกำไร บริษัท เอสซีจี แพคเกจจิ้ง จำกัด (มหาชน) หรือ SCGP ให้ราคาเป้าหมาย 70 บาท เชื่อว่ากำไรยังดีต่อเนื่องในช่วงครึ่งหลังปี 65 และเติบโตต่อเนื่องไปถึงปีหน้าด้วย
ส่วนประเด็นเงินบาทอ่อนค่าอย่างต่อเนื่อง มองว่าจะไม่น่าจะหลุดไปที่ 38–39 บาทต่อดอลลาร์สหรัฐฯ ด้วยความเชื่อมั่นว่าเฟดจะลดความเข้มข้นเรื่องนโยบายการเงิน เพื่อลดท่อนความเสี่ยงในเรื่องของค่าเงิน และอัตราแลกเปลี่ยน ซึ่งทำให้บัญชีเดินสะพัด (current account) ของไทยดีขึ้น และเศรษฐกิจไทยจะขยายตัวดีขึ้นตามลำดับจากตัวเลขนักท่องเที่ยวที่เพิ่มมากขึ้น และราคาน้ำมันที่คาดว่าจะลดลงต่อเนื่อง